Hebreeraren Akademia

Hebreeraren Akademia, (), Israelgo Parlamentuak edo Knessetek 1953an legez sortutako goi mailako instituzioa da. Akademiaren funtzioen artean gramatika, ortografia, transliterazio-arauak eta puntuazio diakritikoa ezartzea dago, beti hizkuntzaren garapen historikoa kontutan hartuta.

Akademiak 23 partaide ditu: hizkuntzalariak, Judaismo ikasketetan eta Bibliaren gaineko ikasketetan espezialistak, katedratikoak, idazleak, itzultzaileak, e.a. Akademiaren erabakiak Israelgo erakunde ofizial guztientzat derrigorrezkoak dira.

 Helburuak 
Hebreeraren Akademiaren helburuak, fundazio-aktaren arabera, hauexek dira:

 Hebreeraren lexikoa ikertzea eta biltzea, garai historikoen arabera.
 Hizkuntzaren historia eta egitura ikertzea.
 Egunerokotasunean zein bizitza akademikoan hebreeraren garapena zuzentzea eta bideratzea, haren izaeraren eta potentzialtasunaren arabera.

 Ikus, gainera 
 Hebreera
 Eliezer Ben-Yehuda

 Kanpo estekak 
  Webgune ofiziala

Kategoria:Jerusalemgo eraikinak
Kategoria:Hizkuntza araugileak
Kategoria:Hebreera
Kategoria:Jerusalemgo Unibertsitate Hebrearra